Iusiurandum Hippocraticum
Iusiurandum Hippocraticum, est ius iurandum ab Hippocrate medico Graeco dictum (circiter 460–370 a.C.n.), prima ethicae deontologicae medicinalis formula habetur ex Corpore Hippocratico. Quis autem fuerit iusiurandi auctor adhuc disputatur. Textus iusiurandi, etsi hodie a medicis non iam iuratur neque vim legitimam possidet, tamen saepe exemplo formularum hodiernarum fungitur, et varia eius elementa (observatio silentii; praeceptum, ne aegrotis noceatur etc.) etiam his diebus ad ethicam medicinalem pertinent. Formula hodierna notissima est Declaratio Genavensis societatis medicorum mundanae.